**ORDIN**

Nr. 1/D

din \_\_ martie 2020

În conformitate cu pct.33-37 din ***Regulamentul de funcţionare a consiliilor ştiinţifice specializate şi de conferire a titlurilor ştiinţifice,*** aprobat prin Decizia Consiliului de Conducere al ANACEC nr. 38 din 10 octombrie 2018 cu modificările şi completările ulterioare ( din 15 martie 2019 și din 27 decembrie 2019), pct. 2.5, 3) din ***Statutul Institutului de Certări Juridice, Politice şi Sociologice***, aprobat de MECC din 2018, pct. 18, 48, subp. 3), lit. b) din ***Regulamentul de organizare şi funcționare al I.P. Institutul de Cercetări Juridice, Politice si Sociologice***,aprobat la ședința Consiliului Ştiinţific al I.P. ICJPS din 29 ianuarie 2019, Codul cu privire la ştiinţă şi inovare al Republicii Moldova nr. 259 din 15.07.2004 (Monitorul Oficial al Republicii Moldova, 2004, nr.125-129, art.663) cu modificările şi completările ulterioare, a altor acte normative relevante în vigoare,

Ordon:

**1.** Se aprobă Instrucţiunile privind procedura de examinare a tezelor de doctor/doctor habilitat în cadrul Centrului Cercetări Juridice al Institutului de Cercetări Juridice, Politice şi Sociologice (se anexează);

**2.** Controlul asupra executării prezentului ordin se pune în sarcina secretarului ştiinţific al Institutului de Cercetări Juridice, Politice şi Sociologice.

**Director,**

**dr. hab., prof.univ. Victor JUC**

Anexă

la Ordinul Institutului de Cercetări Juridice, Politice şi Sociologice nr.1/D din \_\_\_\_ martie 2020

**INSTRUCŢIUNI**

**privind procedura de examinare a tezelor de doctor/doctor habilitat în cadrul Centrului Cercetări Juridice al Institutului de Cercetări Juridice, Politice şi Sociologice**

I. Dispoziţii generale

**1.** Instrucţiunile privind procedura de susţinere a tezelor de doctor/doctor habilitat în cadrul Centrului Cercetări Juridice al Institutului de Cercetări Juridice, Politice şi Sociologice (în continuare - Instrucţiuni) stabilesc regulile de recepţionare şi examinare a dosarului pretendentului la gradul ştiinţific de doctor sau doctor habilitat (în continuare - dosar) pentru examinarea și susţinerea tezei de doctor sau doctor habilitat în şedinţa Centrului Cercetări Juridice al Institutului de Cercetări Juridice, Politice şi Sociologice, în calitatea sa de unitate primară de cercetare (în continuare – CCJ sau Centru, respectiv, ICJPS).

**2.** Actele normative relevante:

1. ***Regulamentul privind organizarea studiilor superioare de doctorat, ciclul III***, aprobat prin Hotărârea Guvernului nr. 1007 din 10 decembrie 2014 (Monitorul Oficial , nr. 386-396     art. nr: 1101 din 26.12.2014) cu modificările şi completările ulterioare;
2. [*Regulamentul de organizare și desfășurare a programelor de postdoctorat*](http://www.legis.md/cautare/getResults?doc_id=108613&lang=ro)*,* aprobat prin Hotărârea Guvernului Nr. 499 din 29.05.2018. (Monitorul Oficial Nr. 176-180, art. 550 din 01.06.2018);
3. *Hotărârea Guvernului din 28 aprilie 1993 nr. 222* *cu privire la retribuirea muncii specialiştilor încadraţi în procesul de atestare a cadrelor ştiinţifice, didactice  
   membrilor Comisiei Medicamentului, Comitetului Naţional de Expertiză Etică a Studiului Clinic şi altor comisii de experţi* (Monitorul Oficial Nr. 000 din 28.04.1993),cu modificările şi completările ulterioare;
4. ***Metodologia de conferire și confirmare a titlurilor științifice***, aprobată prin Hotărîrea Guvernului nr. 497 din 23-10-2019 (Monitorul Oficial Nr. 320-325 art. 728 din 01-11-2019);
5. ***Prevederi tranzitorii*** *(valabile până la 23.12.2023*), aplicabile doar pentru persoanele admise la doctorat până la intrarea în vigoare a HG1007/2014 și la postdoctorat până la intrarea în vigoare a HG499/2018 (<http://www.cnaa.md/normative-acts/normative-acts-doctoral-programs/transitional-provisions/>);
6. ***Regulamentul de funcţionare a consiliilor ştiinţifice specializate şi de conferire a titlurilor ştiinţifice,*** aprobat prin Decizia Consiliului de Conducere al ANACEC nr. 38 din 10 octombrie 2018 cu modificările şi completările ulterioare ( din 15 martie 2019 și din 27 decembrie 2019);
7. *Regulamentul de atribuire a calificativelor tezelor de doctorat*, anexă la Ordinul MECC nr. 514 din 05.12.2017;
8. [*Recomandări-cadru de redactare a tezei de doctorat și a rezumatului*](http://www.cnaa.md/files/normative-acts/normative-acts-confirmation-doctor-habilitated-doctor/recomand-cadru/ordin-mecc_nr-1078-din-27.12.2016_ghid-de-redactare-a-tezelor-de-doctorat.pdf)*, aprobate prin* Ordinul MECC Nr. 1078 din 27.12.2016;
9. [***Ghid de redactare a tezei de doctor / doctor habilitat***](http://www.cnaa.md/files/normative-acts/normative-acts-anacec-attestation/guide_thesis/ghid-redactare-teza-final-(3).pdf)*,* aprobat prin  
   Decizia Consiliului de Conducere al ANACEC nr. 5 din 18 decembrie 2018.
10. [*Codul de etică şi deontologie profesională a personalului ştiinţific şi ştiinţiifico-didactic*](http://www.cnaa.md/normative-acts/normative-acts-ethical-code/ethical-code/), aprobat prin Decizia Consiliului de Conducere al ANACEC nr. 7 din 18 decembrie 2018; *Regulament de organizare și funcționare a comisiei de profil în cercetare și inovare*, Anexa 5 la Ordinul ANACEC nr.12-A din 18.05.2020;
11. *Regulamentul comisiilor de experţi în domeniul atestării ale Agenţiei Naţionale pentru Asigurarea Calităţii în Educaţie şi Cercetare*, aprobat prin Decizia Consiliului de Conducere al ANACEC nr. 4 din 18 decembrie 2018, cu modificările şi completările ulterioare;
12. ***Tipurile de lucrări acceptate*** *de către Agenția Națională de Asigurare a Calității în Educație și Cercetare în vederea confirmării titlurilor științifice*, aprobate prin Decizia Consiliului de Conducere al ANACEC nr. 2 din 27 decembrie 2019;
13. ***Model de prezentare a listei lucrărilor științifice*** (Lista lucrărilor științifice la tema tezei/lucrării de sinteză);
14. ***Lista bazelor de date acceptate*** *de către Agenția Națională de Asigurare a Calității în Educație și Cercetare pentru publicarea rezultatelor în vederea confirmării titlurilor științifice*; aprobată prin Decizia Consiliului de Conducere al ANACEC nr. 2 din 27 decembrie 2019;
15. *Regulamentului privind constituirea şi activitatea seminarului ştiinţific de profil*, aprobat prin Decizia Consiliului de Conducere al ANACEC nr. 38 din 10 octombrie 2018 , completat prin Decizia CC ANACEC nr.3 din 27 decembrie 2019, ( toate pe: <http://www.cnaa.md/normative-acts/>);
16. *Statutul Institutului de Certări Juridice, Politice şi Sociologice*, aprobat de MECC din 2018;
17. *Regulamentul de organizare şi funcționare al I.P. Institutul de Cercetări Juridice, Politice si Sociologice*,aprobat la ședința Consiliului Ştiinţific al I.P. ICJPS din 29 ianuarie 2019;
18. *Regulamentul**de organizare şi funcţionare al Centrului de Cercetări Juridice din cadrul ICJPS (2019).*

**3.** Portivit Regulamentului de funcţionare a consiliilor ştiinţifice specializate şi de conferire a titlurilor ştiinţifice,aprobat prin Decizia Consiliului de Conducere al ANACEC nr. 38 din 10 octombrie 2018 cu modificările şi completările ulterioare, procesul de conferire a titlurilor științifice de doctor / doctor habilitat include următoarele **etape principale**:

a) Examinarea tezei la unitatea primară de cercetare (centru, departament, catedră, laborator, secție, sector, grup de creație etc.);

b) Examinarea tezei la Seminarul științific de profil / 2 seminare și înaintarea propunerilor privind componența nominală a Consiliului științific specializat și a referenților oficiali;

c) Confirmarea componenței nominale a Consiliului științific specializat și a referenților oficiali de către senatul / consiliul științific al instituției;

d) Aprobarea componenței nominale a Consiliului științific specializat și a referenților oficiali de către ANACEC;

e) Susținerea publică a tezei;

f) Examinarea tezei la ANACEC și confirmarea / conferirea titlului științific.

II. Modul de prezentare şi pregătire pentru examinare la CCJ a dosarului pretendentului la gradul ştiinţific

4. Pentru a demara procesul de examinare a tezei, la prima etapă, în cadrul CCJ (unitatea primară de cercetare), candidatul - pretendentul la gradul ştiinţific de doctor sau doctor habilitat se adresează cu o cerere către directorul ICJPS la care anexează dosarul completat conform punctului 5 ale prezentelor instrucţiuni.

**5.** **Dosarul pretendentului** (pe suport de hârtie în mapă cu șină**)** trebuie să includă următoarele documente:

1) teza de doctor sau doctor habilitat (pe suport de hârtie cu copertă spiralătă și digital ( pe CD sau stik, pentru a fi publicată pe sit-ul ICJPS);

**Notă:** *Teza de doctorat (structura, trimiterile, bibliografia etc.) trebuie să fie redactată în strictă corespundere cu cerinţele stipulate în* ***Ghidul privind redactarea tezei de doctor/doctor habilitat,*** *aprobat prin Decizia Consiliului de Conducere al ANACEC nr. 5 din 18 decembrie 2018*. *Doctorandul trebuie să cunoască cerințele Ghidului la perfecție*. *Teza se prezintă (ca anexă la dosar) în 3-4 exemplare, în dependență de numărul de experți disemnați.*

2)extrasul din procesul-verbal al senatului sau consiliului ştiinţific al instituţiei cu privire la aprobarea temei tezei de doctor sau doctor habilitat şi a conducătorului (consultantului) ştiinţific (*după caz, extrasul despre modificarea temei tezei și/sau schimbarea conducătorului*);

3) adeverinţa privind susţinerea examenelor de doctorat (în cazul tezelor de doctor), eliberată de instituția unde și-a făcut studiile de doctorat;

4) lista lucrărilor ştiinţifice la tema tezei, semnată de autor şi certificată de secretarul ştiinţific al instituţiei, perfectată conform prevederilor la Anexa 7 din*Regulamentul de funcţionare a consiliilor ştiinţifice specializate şi de conferire a titlurilor ştiinţifice,*aprobat prin Decizia Consiliului de Conducere al ANACEC nr. 38 din 10 octombrie 2018 cu modificările şi completările ulterioare;

5) Suplimentul "Publicaţiile la tema tezei de doctorat" prezentat în fotocopii (sau original) în formatul paginii A4, copertă spiralătă (vezi: Anexa 8 la *Regulamentul de funcţionare a consiliilor ştiinţifice specializate şi de conferire a titlurilor ştiinţifice* );

6. Teza de doctor trebuie să aibă la bază cel puţin 5 lucrări ştiinţifice publicate la tema acesteia (cu un volum total de cel puţin 2,0 c.a), dintre care:

a) minimum 2 articole (fiecare de cel puţin 0,33 c.a.) în reviste ştiinţifice, publicate în reviste ştiinţifice diferite, dintre care un articol fără coautori sau, în domeniile științifice care impun cercetări în echipă, în calitate de autor principal (prim autor, autor corespondent sau alte roluri care indică explicit contribuția majoră în efectuarea cercetării publicate);

b) cel puțin 2 comunicări (publicate) la foruri ştiinţifice de specialitate din Republica Moldova sau de peste hotare, inclusiv una la un for internaţional, fără coautori sau, în domeniile științifice care impun cercetări în echipă, în calitate de autor principal (prim autor, autor corespondent sau alte roluri care indică explicit contribuția majoră în efectuarea cercetării publicate).

7. La indicaţia directorului ICJPS directorul Centrului Cercetări Juridice al ICJPS (în continuare - directorul Centrului) organizează examinarea dosarului în şedinţa Centrului în termen de cel mult 30 zile.

8. Directorul Centrului examinează dosarul conform prevederilor punctelor 5, 6 ale prezentelor instrucţiuni:

1) în cazul când dosarul nu corespunde tuturor rigorilor actelor normative ale ANACEC - informează directorul ICJPS şi la indicaţia ultimului comunică pretendentului despre abaterile concrete şi necesitatea eliminării lor pentru declanşarea procedurii de susținere a tezei în cadrul Centrului Cercetări Juridice al ICJPS;

2) în cazul cînd dosarul corespunde rigorilor actelor normative ale ANACEC:

a) informează pretendentul despre declanşarea procedurii de susținere a tezei în cadrul Centrului Cercetări Juridice al ICJPS;

b) desemnează 3-4 experţi din rândul angajaţilor Centrului Cercetări Juridice al ICJPS şi le transmite teza de doctor sau doctor habilitat (şi autoreferatul tezei de dr. hab.) pentru examinare în termen de cel mult 25 zile.

9. În termen de 5 zile de la recepţionarea avizelor experţilor şi coordonarea cu directorul ICJPS directorul Centrului:

1) numeşte data, ora şi locul convocării şedinţei Centrului Cercetări Juridice al ICJPS;

2) anunţă angajaţii Centrului Cercetări Juridice al ICJPS, pretendentul şi conducători/consultantul ştiinţific despre data examinării tezei de doctor sau doctor habilitat şi publică anunţul pe pagina web a ICJPS.

**III. Elementele principale ale programului şedinţei Centrului Cercetări Juridice al ICJP** **pentru susţinerea publică a tezei de doctor/doctor habilitat**

**10.** Evaluarea tezei în cadrul CCJ, în principiu, se va constitui din:

- prezentarea raportului de către doctorand;

- conducătorul / consultantul ştiinţific caracterizează calităţile *personale şi profesionale* ale candidatului;

- dezbateri asupra tezei;

- luarea deciziei de către membrii CCJ prin vot deschis.

**11.** Elementele principale ale programului şedinţei CCJ constau în următorul **scenariu:**

1) Fiecare angajat îşi confirmă prezenţa la şedinţa CentruluiCercetări Juridice al ICJPS prin semnătură în lista angajaţilor Centrului Cercetări Juridice al ICJPS.

2)Directorul Centrului anunţă angajaţii CentruluiCercetări Juridice al ICJP cu privire la cvorumul şedinţei.

3)Dacă şedinţa este deliberativă (cel puţin 50% +1 din angajaţii scriptici – cu șarja de muncă 0,5 și mai mult) directorul Centrului prezintă:

1. ordinea de zi a şedinţei;
2. pretendentul la gradul ştiinţific;
3. numeşte tema tezei de doctor/doctor habilitat, gradul ştiinţific și specialitatea științifică la care pretendentul aspiră, conducătorul / consultantul ştiinţific;
4. trece în revistă documentele prezentate în dosar, corespunderea acestora actelor normative ale ANACEC cu evidenţierea prevederilor punctelor 22-25; 27 și 29 din *Regulamentul de funcţionare a consiliilor ştiinţifice specializate şi de conferire a titlurilor ştiinţifice*, răspunde la întrebările care apar în această privinţă.
   1. Acordă cuvânt pretendentului la gradul ştiinţific, care prezintă succint (**circa 20 min**.) raportul-sinteza realizărilor din teza de doctorat (pe baza elementelor din întroducere și concluziilor generale);
   2. Sesiunea de întrebări și răspunsuri asupra prezentării (pe marginea tezei), la care pretendentul la gradul ştiinţific răspunde la întrebările adresate.
      * Directorul Centrului anunţă despre dreptul publicului de a formula întrebări pretendentului;
      * Pretendentului la grad ştiinţific i se oferă posibilitatea de a răspunde la întrebările adresate de cei prezenţi.
   3. Conducătorul/consultantul ştiinţific caracterizează calităţile personale și profesionale ale pretendentului (poate face referinţă la cercetările ştiinţifice în cauză);
   4. Directorul Centrului acordă cuvănt experţilor care au examinat teza de doctor, care prezintă un aviz-raport asupra tezei după modelul referenților oficiali;
      * Experţii îşi expun părerile asupra tezei, obiecţiile şi sugestiile fiind citite din aviz-raport; avizul referentului care lipseşte motivat este citit integral de directorul Centrului.
   5. Pretendentul la grad ştiinţific i se ofera dreptul (posibilitatea) de a răspunde la obiecţiile, sugestiile și concluziile făcute de experţi.
   6. Directorul Centrului anunţă demararea dezbaterilor (discuțiilor) asupra valorii ştiinţifice a tezei, la care participă toţi doritorii, inclusiv persoanele prezente din afara CCJ. Angajaţii Centrului îşi expun, părerile asupra noutăţii, valorii ştiinţifice şi aplicative a tezei; după caz, pretendentul la grad răspunde la obiecţiile şi sugestiile vorbitorilor.
   7. Directorul Centrului anunţă că angajații CCJ se retrag într-un birou separat (sau, după caz anunță retragerea pretendentului, conducătorului științific și a terților prezenți din sala de ședință) pentru votare nominală a Hotărârii.
      * Angajaţii Centrului votează personal, în mod deschis. Rezultatele votării se indică în procesul verbal privind rezultatele votării.
   8. După deliberare și votare, Directorul Centrului, în prezenţa angajaţilor Centrului, pretendentului, conducătorului științific și a terților prezenți din sala de ședință anunţă rezultatele votării, unde:
5. dă citirii proiectului de hotărâre referitor la gradul de noutate şi valoarea ştiinţifică şi practică a rezultatelor obţinute în teză şi la promovarea tezei pentru examinare în seminarul ştiinţific de profil sau restituirea acesteia pretendentului pentru rectificări, pe care angajaţii Centrului îl aprobă prin vot deschis;
6. oferă cuvânt de încheiere pretendentului la grad ştiinţific;
7. declară închisă şedinţa Centrului.

**IV. Etapa post-examinare a tezei**

**12.** Directorul Centrului în termen de 7 zile (de la prezentarea proiectului de Proces-verbal al ședinței de către pretendent, întocmit într-un termen de maximum 14 zile sub îndrumarea directă a Directorului CCJ), redactează final Procesul-verbal sub formă de aviz al CentruluiCercetări Juridice al ICJPS, îl prezintă pentru aprobare directorului ICJPS și comunică pretendentului prin e-mail şi telefon despre necesitatea recepţionării avizului CentruluiCercetări Juridice al ICJPS (ataşează imaginea acestuia).

IV. Dispoziţii finale

**13.** În situații de existență a unui impediment justificator (circumstanțe de forță majoră, care impune autoritățile să **declare stare de urgenţă pentru diferite situații, precum calamități naturale, epidemii sau pandemii etc)** care, efectiv, împiedică prezența angajaților CCJ sau a pretendentului la sediul ICJP, sau, în alte situații motivante, la decizia conducerii ICJPS, formatul ședințelor de examinare a tezelor în CCJ în mod tradițional pot modificate prin organizarea lor în regim on-line (la distanță), prin aplicarea IT ( Moodle, Skype, Zoom, Meet Google, etc). Organizarea ședințelor în regim on-line se pune în sarcina părții interesate.

**14.** Angajaţii CentruluiCercetări Juridice al ICJP poartă răspundere disciplinară, în conformitate cu legislaţia muncii şi statutul ICJPS, pentru organizarea neadecvată a şedinţelor consacrate examinării publice a tezelor de doctor sau doctor habilitat, eschivarea de la astfel de şedinţe ale CentruluiCercetări Juridice al ICJPS.

**15.** Pretendentul la gradul ştiinţific, conducătorul/consultantul ştiinţific şi experţii CentruluiCercetări Juridice al ICJPS poartă răspundere conform normelor deontologice şi legislației în vigoare pentru calitatea tezelor elaborate şi, respectiv, a avizelor (rapoartelor) la ultimele.

*Anexa*

*la Instrucţiunile privind procedura de examinare a tezelor de doctor în CCJ*

**Directorului Institutului de Cercetări Juridice, Politice şi Sociologice**

**dr., hab., prof. univ. Victor JUC**

**de la doctorand/competitor \_\_\_\_\_\_\_\_\_\_\_\_\_\_\_\_\_\_\_\_\_**

**CERERE**

**de demarare a procesului de examinare a tezei, la prima etapă, în cadrul CCJ**

**(unitatea primară de cercetare)**

    Subsemnatul (a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
                                    (numele, prenumele)  
    Domiciliat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                             (adresa)  
    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tel.\_\_\_\_\_\_\_\_\_\_\_\_  
    doctorand/competitor, pretendent la titlulc ştiinţific de doctor în drept, Specialitatea 55. .0. Drept \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

SOLICIT

Inițierea procedurii de examinare a tezei de doctorat, la prima etapă, în cadrul unității primare de cercetare - Centrului de Cercetări Juridice, cu tema ” \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ”. Conducător științific: \_\_\_\_\_\_\_\_\_\_\_\_\_\_\_\_\_\_\_ dr., hab. conf.univ.

Programul de doctorat (secția zi, f/r) l-am finalizat în 20 \_\_\_\_.

(după ultimul examen de doctorat susținut, potrivit adeverinţei privind susţinerea examenelor de doctorat)

Anexă: Dosarul completat conform prevederilor regulamentare în vigoare.

    \_\_\_\_\_\_\_\_\_\_\_\_\_              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
     (data)                                            (semnătura)